20 poesies omplin d'art els carrers d'Alaquàs
16/04/2019

# 20 poesies omplin d'art els carrers d'Alaquàs

*   16/04/2019
*   [Cultura](/categoria/6/0/cultura)
*   [Imprimir](#)
*   Compartir
*    https://www.alaquas.org/documento.asp?id\_do=17343

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F17343%2F0&title=Ajuntament%20d%27Alaqu%C3%A0s.%20Premsa.20%20poesies%20omplin%20d%27art%20els%20carrers%20d%27Alaqu%C3%A0s)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/17343/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2019/2/17343/1604201966dc6a55-6009-45a2-b35f-c28f94e6c943_Form_4.jpg)](https://www.alaquas.org/ficheros/documentos/2019/2/17343/1604201966dc6a55-6009-45a2-b35f-c28f94e6c943_Form_10.jpg "<a href='https://www.alaquas.org/ficheros/documentos/2019/2/17343/1604201966dc6a55-6009-45a2-b35f-c28f94e6c943_Form_10.jpg' target=_blank><i class='fa fa-external-link' aria-hidden='true'></i>.20 poesies omplin d'art els carrers d'Alaquàs</a>")

Les composicions elaborades per poetes i poetesses locals, instal·lades als panells informatius estan pensades per poder ser llegides i escoltades

 Alaquàs es prepara per celebrar el Dia del llibre, el pròxim 23 d'abril, i per commemorar aquesta data ha posat en marxa una original iniciativa que té per objectiu apropar als veïns i veïnes del municipi les composicions literàries que han sigut elaborades per poetes i poetesses locals, a més d'autors d'altres localitats pròximes que han volgut sumar-se a l’iniciativa.

Els poemes els trobarem instal·lats als 10 panells informatius dels quals disposa l'Ajuntament d'Alaquàs i que es distribueixen per tot el municipi. Es tracta de 20 obres premiades en diversos certàmens i composicions encara inèdites pertanyents a destacables autors com Fernando Garrido, Pep Ferrer, Pilar Latorre, Rafa Roca, Justo Llorca, Mariano Jurado, Antonia Cebrian, Joan Vila, Ramón Tarín i Roger Swanzy.

La peculiaritat d'aquesta iniciativa és que, a més de poder llegir els textos impresos als panells, les composicions també poden ser escoltades gràcies a la utilització dels codis QR. El sistema permet sentir els poemes recitats pels propis autors i autores.  Els panells inclouen a més informació referent a les publicacions impreses i els següents hashtags: #diadelllibre, #CulturaAlaquàs, @SomAlaquàs.

Una proposta que naix per commemorar el Dia del llibre i posar en valor la qualitat de les composicions literàries que naixen en el propi municipi d'Alaquàs.